safouaneb/arywiki huggingface dataset:
التبنة لي قصمات ضهر الجمل

تّبنة ؤلا رّيشة لي قصمات ضهر جّمل تعبير لي كيتّقصد بيه واحد لحادات صغير لي نّتايج ديالو كانت كبيرة بشكل ماشي متوقّع، بسباب تّراكم تّدريجي ديال لاحدات. ف لعربية هاد لماتال معروف ب. عند نّڭالزا، كاين تعبير بحالو هوّا لي كيختاصروه ب ؤلا ب. هاد تّعبير ؤ تعبيرات بحالو (متلاً "رّيشة لي قصمات ضهر لعودان")، كانو مخدّمين ف لكتابات د نّڭالزا من لقرن 17، بحال ف هاد لمقطع من مداكرة لاهوتية مابين جوج فلاسفة طوماس هوبز ؤ دجون برامهول: The last Dictate of the Judgement، concerning the Good or Bad، that may follow on any Action، is not properly the whole Cause، but the last Part of it، and yet may be said to produce the Effect "necessarily"، in such Manner as the last Feather may be said to break a Horses Back، when there were so many laid on before as there want but that one to do it.
ليز تراس

ماري اليزابيط تراس (مزيودة ف 26 يوليوز 1975) سياسية بريطانية لي ولّات رئيسة د لوزارا د لمملكة لمتحدة من 6 شتنبر 2022 ؤ شادة تا رّياسة ديال لحيزب لموحافيض لبريطاني. كانت عضوة ف لبرلمان من 2010، ؤ شدات وزارات مختالفين تحت لحكم ديال رؤاسا د لوزارا بحال ديڤيد كاميرون، تيريسا ماي، ؤ بوريص دجونصون. اخر منصب كانت شدّاتو ديال وزيرة لخارجية مابين 2021 و 2022. تراس هيّا اخر شخص شد لمنصب ديال رياسة لوزارا ف عهد لماليكة اليزابيط تّانية، لي ماتت يوماين مور تّعيين ديال ليز تراس، ؤ اول رئيس(ة) د لوزارا ف لعهد ديال لماليك تشارلز تّالت. ف 20 اكتوبر، علنات بلي غادي تستاقل من لمنصب ديالها، شّي لي جعلها مولات اقصر مدة د لحكم ف تاريخ رّؤاسا د لوزارا د بريطانيا. حياتها. ليز تراس قرات ف جامعة ؤكسفورد، ؤ نضمّات ل لحيزب لموحافيض ف 1996. كانت خدمات ف شركة شيل لبريطانية ديال لپيطرول ؤ لݣاز، ؤ موراها ف شركة كيبلز اند وايرز ديال طّيليكوم. فشلات جوج مرات باش تنجح ف نّتيخابات د مجلس لعموم لبريطاني (لموقابيل ديال مجلس نّواب ف لمغريب)، ؤ نجحات لمرة تّالتة ف 2010. قبل ماتنضم ل لحوكومة، كانت دافعات على مجموعة د لاصلاحات لمتعلّقة ب لعناية ب دّراري صّغار، تّدريس د لماط، ؤ لقتيصاد.
لمعطي جوريو

لمعطي جوريو (مزيود ف 1934 ف رّباط، مات ف 4 يناير 2022 ف نفس لمدينة) هوّا سياسي ؤ ديپلوماسي مغريبي. كاريير. خدا دّوكتورا ف لعلوم سّياسية من جامعة تولوز. مابين 1957 و 1964 كان مودير د شّؤون لادارية ف وزارة لاشغال لعامة و ليتيصالات. ما بين عوام 1964 و 1971، شد منصب ديال لكاتب لعام د وزارة الداخلية، و تّختار ما بين عوام 1969 و 1970، باش يكون رئيس د لجاميعة لملكية لمغريبية د لكورة. تعيّن لمعطي جوريو، ف 4 غشت 1971، وزير د لفلاحة و لاصلاح الزراعي، و بقا ف هاد لمنصب تال 2 نونبر 1972. تّعين من 1973 ل 1977، سفير ف رومانيا، مابين عوام 1977 و 1978 سفير ف روسيا. و ف عام 1978 تّعين سفير ف سپانيا، و بقا شاد هاد لمنصب تال عام 1981. من 1981 ل 1982 كان ولّا سفير د لمغريب ف ليبيا، موراها سفير ف كانادا مابين 1982 و 1984، قبلما يولّي، ما بين 1984 و 1986، سفير د لمغريب ف لميريكان. مات ف يناير 2022، ؤ تّدفن ف مقبرة سيدي حمزة ف رّباط.
حاراكة (فيزيك)

لحاراكة ف لفيزيك هي ظّاهيرة ديال فاش واحد لكسدة كاتبدل بلاصتها فاش كايدوز لوقت. باش نوصفو لحاراكة ف لماط كانخدّمو التكحاز، لمسافة، الڤيكطور د الزربة، لكسيراج، الزربة، ؤ الريفيرونصيال. لحراكة من جهة اخرى هي نوع من نواع ديال الطاقة. فالفيزيك هاد الطاقة كاتساوي formula_1 بحيت m هي الكيلوات لي فديك لكسدة بالكيلوݣرام (kg)، و V² هي الزربة باش كاتحرك ديك الكسدة فالنضام لعالمي ديال لعبرات للزربة لي هي شحال من ميترو فكل ثانية (m/s) تكاحزات ديك الكسدة. هاد الطاقة كاتعبر بالجول (Joules).
جورج سيرافان كولان

جورج سيرافان كولان (مزيود ف 4 يناير 1893، مات ف 24 يناير 1977) باحت و ديپلوماسي، توارخي و عالم د لفيلولوجيا فرانساوي لي كان خدم بزاف على لّوغة لعربية، تّقافة لمغريبية و دّاريجة. خدا ديپلومات ف 6 د لّوغات هوما لعربية لفصيحة، لعربية لمشرقية، تّركية، لفارسية، لماليزية، و لّوغات لحبشية. كان ؤستاد د لّهجات لمغاربية ف لمدراسة د لّوغات شّرقية مابين 1927 و 1963. عندو مجموعة د لكتوبا، شي وحدين منهوم طرجمات من لعربية و لّهجات ديالها ل لفرانساوية. قادّ تا ديكسيونير د دّاريجة لي كيتسما "موعجام كولان". كاريير. كولان جا لمرة لّولة ل لمغريب ف 1918، ب طلب من لجينيرال ليوطي، باش يخدم موطرجيم. مابين 1919 و 1921 كان تصيفط ف مهمة ف لمؤسسة لفرانساوية د لاركيولوجيا لمشرقية ف لقاهرة ف مصر، ولاكين بقا تابع ل سّلطة د لحماية لفرانساوية على لمغريب. ف 1921، بدا كيخدم معا وزارة لخارجية لفرانساوية، ؤ ستامر ف سّلك دّيپلوماسي بشكل متوازي معا نّشاط لاكاديمي ديالو. داز من شحال من منصب اكاديمي، تا ولّا مودير ديال لمعهد لعالي ديال دّراسات لمغريبية ف 1958. بزاف د طّالابا كانو تتلمدو على يدّيه. كان كيسافر بزاف مابين رّباط ؤ پاري، ؤ شارك ف ابحات معا باحيتين فرانساويين ف لمغريب، بحال هينري طيراس ؤ اڤاريست ليڤي پروڤونصال. من 1921، كان ديجا بدا كيجمع بزاف د لماطيرييل على دّاريجة لمغريبية، لي عندها علاقة ب لمزايا لّوغاوية ديالها، لكلمات، و لحجّايات و لقيصاص الشعبية. مورما شد تّقاعود ديالو، بقا كيتعاون معا لمعهد د دّراسات و لابحات د تّعريب ف رّباط. اعمال. لمكتابة لوطنية لفرانساوية دايرة كاطالوݣ فيه 74 بحت ؤ كتاب نشرهوم جورج كولان. بزاف د لاعمال ديال كولان جمعاتهوم، طرجماتهوم ؤ عاودات نشراتهوم لباحيتة لمغريبية زكية عراقي سيناصر.
لعربية لفصحى

لعربية لكلاسيكية ؤلا لعربية لقرانية ؤلا شي مرات لعربية لفصيحة هيّا شكل من شكال لعربية لي تخدّمات كا لوغة معيارية ديال لاداب و دّولة مابين لقرن 7 ميلادي ؤ لقرن 19. هاد لّوغة خدات لفورما لمعيارية ديالها سيرتو ف لعهد لاموي و لعهد لعباسي، ؤ كانت مخدّمة ف لكتابات و لمراسلات رّسمية من بزاف د لانضيما لي حكمو ف لاندلس، شمال افريقيا، و شّرق لاوسط. لعربية لكلاسيكية هيّا لّوغة طّقسية ديال لاسلام، حيت مكتوبين بيها نّصوص لاساسية ديالها لي هوما لقران و سّنة و لاحاديت. لوصف تّفصيلي لّولاني د لعربية لكلاسيكية دارو عالم د لّوغات لفارسي سيبويه ف كتابو لي سميتو "لكتاب"، لي شرح فيه لڭرامير و لمزايا د لعربية، ب ليعتيماد على لقران، شّيعر لعربي، و شي وحدين من لبدو لي كان واتق بلي كيهضرو ب عربية نقية. لعربية لفصيحة جّديدة هيّا بنت لعربية لكلاسيكية، ؤ مخدّمة دابا كا لوغة رسمية ف بزاف د لبلدان ديال شمال افريقيا و شّرق لاوسط، و ف نّشرات د لخبار، جّورنالات، و لاعلام بشكل عام. وخا لموعجام د لعربية لفصيحة جّديدة فيه بزاف د زّيادات، و لاساليب ديالها مختالفين على لعربية لكلاسيكية، كيبقاو لڭرامير و لمزايا لفونيتيكية و لفونولوجية ديالهوم متطابقين، ولاكين لمعيار جّديد كيخدّم غير طرف من شّكال نّحوية لي مومكينة ف لعربية لكلاسيكية. ف لبلدان لهاضرة ب لعربية ماكاينش تمييز كبير بين لعربية لكلاسيكية و لعربية لفصيحة جّديدة، ؤ بجوج بيهوم كيتسمّاو "لعربية لفصيحة" (ب لعربية "").
زكية عراقي سيناصر

زكية عراقي سيناصر (مزيودة ف 8 غشت 1948) باحيتة ؤ ؤستادة جاميعية مغريبية ف لّانڭويستيك. عندها مجموعة كبيرة د لابحات و لمنشورات، سيرتو متعلّقة ب لاعمال ديال جورج سيرافان كولان، بحال لحجّايات لمغريبية ؤ دّيكسيونير د كولان ديال دّاريجة. عندها دوكتورا د لّانڭويستيك من صّوربون، ؤ كاتقري ف جامعة محمد لخامس اڭدال، ف رّباط. كاتسيّر لمكتب د صّوسيولانڭويستيك ف لمعهد د دّراسات و لابحات د تّعريب، ؤ اسّسات لجمعية لمغريبية د الترات اللوغاوي (امپارتيل).
كراكوڤ

كراكوڤ (ب لپولونية Kraków) تاني اكبر مدينة، ؤ وحدة من اقدم لمدون ف پولونيا ؤ لعاصيمة لقديمة ديالها تال 1596. لمدينة جات على واد ڤيستولا، ؤ تاسسات ف لقرن 7 لميلادي. كراكوڤ كانت مركز اشعاع تقافي ؤ فني كبير ف پولونيا، ؤ كاتّعتابر من اجمل لمدون ف ؤروپا. لمدينة لقديمة د كراكوڤ كانت اول موضع دخل ل لّيستة د ليونيسكو د تّرات لعالمي. دابا ساكنين فيها علاين 780، 000 واحد. سّكنة ف كراكوڤ بدات من لفترة د لحجر، ؤ ف جوايه عام 985 ميلادية دكرها واحد لبيّاع اندلسي سميتو ابراهيم بن يعقوب، ل لمرة لّولة ف تّاريخ، كا مركز تيجاري موهيم. ف لبدية د لقرن 20، فاش بانت لجمهورية لپولونية تّانية، تّبناو فيها جامعات ؤ مراكز تقافية، شّي لي زاد كرّس لمكانة تّقافية ديالها. ف لحرب لعالمية جّاوجة كان فيها لملّاح د ليهود لي منّو كانو كيتسيفطو نّاس ل لموعتقلات د لابادة بحال اوشڤيتس و پلاشوڤ. لمدينة وخا داكشي ماتعرّضاتش ل تدمير كبير.
وودرو ويلسون

توماس وودرو ويلسون (بلينݣليزية: Thomas Woodrow Wilson)، (تولد ف 28 دجنبر 1856 ف ڤيرجينيا - مات ف 3 فبراير 1924 ف واشينطون) كان استاد و باحت و سياسي ميريكاني. كان هو الرئيس تمنية و عشرين ديال لميريكان، و حكم لبلاد من 1913 ل 1921. ويلسون كان هو الرئيس اللي دخّل لميريكان للحرب لعالمية لولة ف 1917، و شجع بزاف لفكرة د لعصبة د لامم، اللي هي لاصل د لامم لمتحدة د دابا. بسباب هاد لمجهودات اللي دار ربح لجائزة د نوبل د السلام 1919. واخا هاكاك، بزاف د الناس كانو كينتاقدوه حيت كان تيشجع التفراق لعنصري بين لبويض و لكوحل، و كان تيعاون تا كلو كلوكس كلان. مصادر. لمزاود. تقدر تزيد شوف بزاف د تّصاور و لمعلومات ديال وودرو ويلسون ف ويكيميديا كومنز.
عمر دخوش

عمر دخوش (مزيود ف 1952، مات ف 6 يناير 2022) موغني و مومتيل مغريبي. كان من لمؤسسين ديال فرقة تݣادة د لموسيقا شّعبية، ؤ كانت عندو تجارب بزاف ف لكتابة، تّلحين، لغنا، لعب لالات د لموسيقا، ؤ تا تّمتيل لمسراحي. توفا دخوش صباح نهار لخميس ف سبيطار محمد سّادس ف بوسكورة بعدما عانا مدة طويلة من لمرض، و كان تحت تنفس صطيناعي قبل لوفاة ديالو. محمد دخوش هوّا تالت عضو لي فقداتو فرقة تݣادة، بعد محمد اللوز ف 2019، و مصطفى منافع ف 2015.
لقتيلة د مهسا أميني

ف 16 شتنبر 2022 توفات مهسا اميني، لي معروفة تا ب سميت جينا اميني، لي هيّا شابة كردية ايرانية تعرّضات ل تّعديب من طاراف لبوليس د لاخلاق لايراني، بعدما تشدات حيت ماكانتش لابسة لحيجاب مزيان، ؤ ماتت موراها ف سّبيطار، غالباً بسباب ضربات على رّاس. لبنت لي فعمرها 22 عام، و لي اصلها من مدينت ساݣيز، كانت ف زيارة ل خوها ف طهران، ملي شدّوها لبوليس. لالاف د نّاس تجمعو ل لݣنازة ديالها، ؤ لوفاة ديالها ادّات ل حتيجاجات ف عشرات د لمدون لايرانية بحال طهران، اصفاهان، مشهد، ؤ ساݣيز، لي تجرحو فيها لمئات، تّعتاقلو كتر من 1500 واحد، و ماتو فيها كتر من 215 واحد، منهوم 27 دري صغير، ل حد سّاعة. لبيان رّسمي ديال لبوليس و سّلطات لايرانية كيݣول بلي جاتها سكتة قلبية، ؤ بلي ماتت ف كوما يوماين موراها. شّهود د لعيان ب لموقابيل ݣالو بلي لبوليس ضربوها بزاف على راسها، ؤ ردخوه ليها معا جّنب ديال طونوبيلة د لبوليس، حيت ردّات على سّبان و لمعيور ديالهوم. لكلينيك لي دّاوها ليها كانت دارت پوسط ف انسطاݣرام تݣال فيه بلي كانت ديجا توفّات دماغياً ملي وصلات ل عندهوم، ولاكين هاد لپوسط تّحدف من بعد من لپلاطفورم. مجموعة د لهاكرز لايرانيين قدرو يجبدو سّكان د رّاس ديالها، لي على حساب خوبارا طبيّين كيبيّن تهريسة ف لقلقولة ديالها، ؤ نزيف د دّم فوسط رّاس. ف 17 شتنبر 2022، بداو حتيجاجات كبار لي نتاشرو ف بزاف د لمناطق د ايران، و خلّفو شلّا قتلى و جرحى و كتر من 20000 مْعتاقل، عدد منهوم تّحكم عليهوم ب لاعدام.
أپل ميوزك

اپل ميوزك (ب )، هوّا سربيس ؤنلاين د لموسيقا ؤ لڤيديو علا حساب طّلب طوّراتو شركة اپل. يقد فيها يختار خدايمي موسيقى لي عجباتو على تيليفون ديالو، فيها سربيس حتى د قنوات د رّاديو، منها قناة بيتس 1 و هي ؤنديريكت ف انتيرنيت ف كتر من 100 دولة على مدار ليوم، سّربيس خرج ف 8 يونيو 2015 و طلقوه ف 30 يونيو 2015 ف 100 دولة. لخدايميا جّداد كيعطيوهم فلول على تلت شهورا فابور، قبل مايبدا يخلّص ب شّهر. سّربيس خدا شعبية سريعة، و فين طلقوها وصلات لـ10 ملاين خدايمي ف ستّ شهور لّولة، و وصلت ل60 مليون خدايمي ف يونيو 2019. مصادر. مزاود. سيت رسمي
نايكي

نايكي ؤلا نايك هي شركة ميريكانية كتخرج لحوايج و صبابط و لماطيرييل ديال سّپور. تاسّسات شركة نايك ف 25 يناير 1964، و سميتها كانت ف لبدية كانت بلو ريبونسبورتس، علي يد باورمان و فيليپ نايت، و غيرو سمية ل نايك ف عام 1978. شّركة خرجات سميتها من رّبة د النصر ليونانية لقديمة Nike. نايكي كاتسوّق لمنتوجات ديالها ب سميتها، ؤ تا سميت ماركات خرة، بحال: كولهان، هيرلي انترناشونال، كونڤيرس انك، و امبرو. كتعتابر شركة نايك اغلى ماركة ف عالم. و كتزين لماركة ديالها تريكوات اشهر لفراقي د لكورة دّولية بحال: اف سي برصلونة، انتر ميلان، پاري سان جيرمان، اتليتيكو مدريد، نادي تشيلسي، طوطنهام هوتسپور. زيادة على لمنتخبات لوطنية بحال: لبريزيل، النݣليز، فرانسا، لبرطقيز، هولاندا، الساعودية، كوريا لجانوبية، لميريكان.
ثيودور روزڤلت

ثيودور روزڤلت جينيور (بلينݣليزية: Theodore Roosevelt Jr. )، (تولد ف 27 اكتوبر 1858 ف نيويورك - مات ف 6 يناير 1919 ف نفس لمدينة) كان عسكري و توارخي و كتاتبي و سياسي ميريكاني. كان هو الرئيس ستة و عشرين ديال لميريكان، و حكم لبلاد من 1901 ل 1909. كان هو لحاكم د نيويورك من 1898 ل 1900. هو اصغر واحد حكم ميريكان ف التاريخ ديالها، كان ف عمرو 42 ملي تقتل الرئيس ويليام ماكينلي و جا بلاصتو. ف لوقت ديال روزڤلت بدا بني ديال لقناة د پاناما، و هو اللي حبس لحرب ما بين روسيا و الجاپون. ف 1906 ربح لجائزة د نوبل د السلام. مصادر. لمزاود. تقدر تزيد شوف بزاف د تّصاور و لمعلومات ديال ثيودور روزڤلت ف ويكيميديا كومنز.
بنجامين هاريسون

بنجامين هاريسون (بلينݣليزية: Benjamin Harrison)، (تولد ف 20 غشت 1833 ف اوهايو - مات ف 13 مارس 1901 ف انديانا) كان محامي و عسكري و كتاتبي و سياسي ميريكاني. كان هو الرئيس تلاتة و عشرين ديال لميريكان، و حكم لبلاد من 1889 ل 1893. هو لحفيد ديال الرئيس التاسع د ميريكان، ويليام هينري هاريسون، اللي كان من لباوات السبعة اللي اسسو لميريكان. ف لوقت اللي حكم فيه هاريسون، دخّل ستة د لولايات جداد للبلاد، و قاد لبحرية لميريكانية. دار تا قتراح باش لافارقة لميريكانيين يبداو يصوتو، و لكن ما دازش. ف لانتخابات د 1893، خسر هاريسون حيت تزادت الضريبة ف لوقت اللي حكم فيه، و كانو بزاف د لاتهامات للحكومة ديالو بالرشوة. مصادر. لمزاود. تقدر تزيد شوف بزاف د تّصاور و لمعلومات ديال بنجامين هاريسون ف ويكيميديا كومنز.
جابدية

الجابدية (ب، ب لعربية الجاذبية) ف لفيزيك هيّا قوة اساسية ديال طّبيعة، من بين لقوى رّبعة لاساسيين، لي كاتخلي لكسدات لمادية تجبد بعضياتها ب مفعول لكتلة ديالها. هاد لمفعول يقدر ينطابق تا على كسدات ماشي مادية لي عندها طاقة، بحال لفوطونات ديال شّعا. لجابدية هيّا اضعف قوة اساسية ديال طّبيعة، حيت ضعف formula_1 مرّة من لقوة نّووية شّديدة، formula_2 مرّة من لقوة نّووية ضّعيفة، و formula_3 مرة من لقوة لكهرمغناطيسية. هادشي كيفسّر علاش لقوة د لجابدية ماكاتبانش مابين كسدات صغار بحال طّبالي ؤلا بنادم، لي عملياً ماكيجبدوش بعضياتهوم حيت كاتكون ضعيفة بزاف، ولاكين كاتبان على لمستوى ديال كسدات فلكية لي عندها كتلات كبيرة بحال لكواكب ؤلا نّجوم ؤلا لمجرات، و كاتحدد لحاراكة ؤ ضّوران ديالها على بعضياتها. لقوة د لجابدية، ف لحالة ديال نّجوم و لمحفّرات لكحلين، تقدر توصل باش تحني شّعا براسو. ف لحالة ديال لمحفّرات لكحلين لي كاتكون عندهوم كتلة خيالية، تا شّعا مايقدرش يفلت من لجابدية ديالهوم. فوق لارض، بنادم كيحس ب تّاتير ديال لجابدية ب لوزن ديال لحوايج لي هوّا تعبير على لقوة د لارض لي كاتجبدهوم ل عندها. كاين تاتير اخور هوّا ديال لمارية طّالعة ؤ لحسيبة ف لبحر (ب لعربية المد و الجزر) لي كيطراو بمفعول لجابدية ديال لقمر. اول واحد معروف بلي وصف لجابدية بشكل ماطيماتيكي هوّا لفيزيسيان اسحاق نيوتن، لي قادّ هاد لمتساوية ديال قانون نيوتن د لجابدية لكونية: formula_4 بحيت formula_5 كاتمتّل لقوة د لجابدية، formula_6 و formula_7 كيمتّلو لكتلات ديال لكسدات لي كيجبدو بعضياتهوم، formula_8 هيّا لبعودية ؤلا لمسافة بيناتهوم، و formula_9 هيّا تّابتة د لجابدية لي لقيمة ديالها كاتساوي formula_10
صوفتوير

صّوفتوير ولا لّوجيسيال (ب لنݣليزية: Software؛ ب لفرانساوية: Logiciel) هو مجموعة ديال لپروݣرامات د لورديناطور كايجيو ب التوتيق ؤ لبيانات ديالهم. هادشي ف لموقابيل ديال لهاردوير لي كايطبق لاوامير تاع الصوفتوير ؤ كايدير لخدمة.
لكتلة (تحالف سياسي)

لكتلة هو تحالف سياسي بين تلاتة ديال لاحزاب مغريبية: حيزب ستيقلال، تيحاد شتيراكي د لقوات شعبية ؤ حيزب تقدم ؤ شتيراكية. هاد تحالف تاسس ف لول ب سميت لكتلة لوطنية ف 27 يوليوز 1970 بين حيزب ستيقلال ؤ تيحاد لوطني د لقوات شعبية كا جبهة باش تعارض تبديلات دستورية لي تطبقات قبل من نتيخابات تشريعية د 1970. هاد تحالف عاود تشكل ف ماي 1992 ب سميت لكتلة ديموقراطية ب لاحزاب لي كاينين دابا ب زيادة على منضمة لعمل ديموقراطي شّعبي ؤ تيحاد لوطني د لقوات شعبية، ؤ لي كلهم كانو ف لمعارضة قبل ما تشكل لحوكومة لولة د عبد الرحمان ليوسفي. مور نتيخابات تشريعية د 1997، قررو تيحاد لوطني د لقوات شعبية ؤ منضمة لعمل ديموقراطي شّعبي يبقاو ف لمعارضة، ؤ خرجو من تحالف، هاكا خلاو تلاتة د لحزاب لخرين يشكلو لكتلة ؤ يشاركو ف لحوكومة. شارك تّحالف ف بزاف د لحوكومات مورما عاود تشكل، من بينهم حوكومات ليوسفي ب جوج (من 1998 حتال 2002)، لحوكومات بجوج د دريس جطو (2002 تال 2007)، ؤ حوكومة عباس لفاسي (2007 تال 2012). ف 2011، تفكك تّحالف مورما قرر حيزب ستيقلال ؤ حيزب تقدم ؤ شتيراكية يشاركو ف لحوكومة د لعدالة ؤ تنمية لي ربح نتيخابات تشريعية، ف لوقت لي تيحاد شتيراكي خرج ل لمعارضة. قبل من نتيخابات د 2016 ؤ 2021، تدارو محاولات باش تعاود تحيا لكتلة والاكين ماصدقوش.
ڭروڤر كليڤلاند

ستيفن ڭروڤر كليڤلاند (بلينݣليزية: Stephen Grover Cleveland)، (تولد ف 18 مارس 1837 - مات ف 24 يونيو 1908 ف نيوجيرسي) كان محامي و سياسي ميريكاني. كان هو الرئيس تنين و عشرين، و ربعة و عشرين ديال لميريكان، و حكم لبلاد جوج مرّات، من 1885 ل 1889، و من 1893 ل 1897. كليڤلاند هو الرئيس لوحيد ف التاريخ د ميريكان اللي حكم لبلاد جوج مرات ما متابعينش. لوقت اللي حكم فيه كليڤلاند تعرف بمشاكل ديال لاقتصاد و اضرابات وقعو ف لبلاد، و هو اللي خلاه يكون من الروايس اللي ما كانوش شعبيين، واخا بزاف قالو عليه باللي كان راجل معقول وباغي يخدم. مصادر. لمزاود. تقدر تزيد شوف بزاف د تّصاور و لمعلومات ديال ڭروڤر كليڤلاند ف ويكيميديا كومنز.
عيون أم الربيع

عيون ام ربيع، بلاصة طبيعية ف لمغريب، كاينة فجيهة بني ملال خنيفرة، اقليم خنيفرة، جماعة ام ربيع، بين لمدينة د ازرو و لمدينة د خنيفرة ف لاطلس لمتوسط، هاد لبلاصة الطبيعية هي بزاف ديال لعيون دلما لي مجهدة، و مجموعة ف بلاصة وحدة، و لعدد ديالها 47 عين، 40 منها حلوة، و7 مالحين، زيد على هادشي، لمنطقة فيها شلال مالح، عندو رواج سياحي كبير، تحت منو تكونات ضاية صغيرة بسباب الجهد باش تايطيح لما. هاد لبلاصة هي لمنبع لكبير ديال واد ام ربيع، تاني اكبر واد ف لمغريب، و لي لمصب ديالو كاين ف مدينة ازمور على لمحيط لاطلسي. زيادة على ڭاع هادشي، هاد لبلاصة فيها مغارة تايجري لما ف لقاع ديالها، هاد لمغارة جهزوها الناس د لمنطقة باش يوليو يستتمروها ف سّياحة. لارتفاع ديال هاد لبلاصة 1300 ميترو تقريبا على لمستوى د لبحر، و تايطيح فيها خير ربي ديال التلج ف شتا. لموقع. هاد لبلاصة ديال عيون ام ربيع كاينة بين بزاف ديال لمدون و الدواور لي ف جّبل، بحال مدينة مريرت ؤ خنيفرة ؤ ازرو ؤ عين اللوح ؤ زاوية افران، بعيدة على لمدينة ديال خنيفرة ب 46 كيلوميتر، و على مدينة ازرو ب 57 كيلوميتر، و على مدينة مريرت ب 29 كيلوميرت، و كادوز عليها طّريق لاقليمية نمرة 7311 سّياحية، لي تادوز تا على معالم طبيعية وحدة خرة بحال اڭلمام (ضاية) ازيزا و ضاية ويوان، ؤ هي منطقة شبعانة غابة، ب لخصوص الشجر ديال لبلوط لخضر و لارز د لاطلس، وسط لاطلس لمتوسط. سياحة. عيون ام ربيع هي بلاصة سياحية معروفة ف لمغريب، ب لخصوص ف صّيف. ناس ديال لمنطقة اغلبهم تايعيشو من سّياحة لي ستتمرو فيها، ف لوطيلات و دّيور لمفروشة ديال لكرا، او لقهاوي وسناكات وريسطورات ولبازرارات. اما جناب ديال لواد دارو فيه لعشاش مفرشين بزرابي تقليدية، تايكريوهم لسياح باش يستمتعو ب لما. هاد لبلاصة معروفة ب لاكلة ديال طّاجين لي كايتحط معا اتاي. سكان. نّاس ديال هاد لمنطقة من لامازيغ د لاطلس لمتوسط، و لّوغة لي منتاشرة هي لّوغة لامازيغية، و بعدها الداريجة لمغريبية. لهيدرولوجية. هاد لمنطقة فيها فرشة مائية مزيانة، لما ديالها حلو، لكن لبنية لجيولوجية د لمنطقة فيها لحجر د لملحة، تايملحو لما د لعيون لي تايدوز عليهم.
لحسين لميلودي

لحسين لميلودي (مزيود ف 1945 ف صّويرة، مات ف 15 شتنبر 2022 ف رّباط) فنان تشكيلي مغريبي. كيتّعتابر من اكبر رّسّامين لمغاربا، من جيل احمد الشرقاوي، فريد بلكاهية و الجيلالي الغرباوي، ؤ اصلو من مدينة الصويرة. كان تّهوس ب رّسيم ملي كان ف عمرو 5 سنين. لّوحات ديالو، لي عندها طابع تجريدي ؤ مستوحية من تّقافة د رّيف لمغريبي، تعرضات ف لمغريب ؤ على برّا. خدا جوايز على لاعمال ديالو، منّها جايزة لمدراسة لوطنية د لفنون زّوينة ف پاري، ؤ وشّحو لماليك محمد سّادس ب وسام لكفاءة لفكرية عام 2004. لاعمال ؤ سّيرة د لميلودي تدرجو ف طّبعة تّالتة ديال كتاب Who’s who in Graphic Design لي كان صدر ف سويسرا.
كارو

لكارو ؤلا لمْربّع (ب ) هوّا شكل تسطاري و مضلع منتاضم عندو ربعة د ضّلوع متساويين ف طّول. نقدرو نعرّفو لكارو بلي هوّا موستطيل لي ضلوعو لمتحاديين (لي حدا بعضياتهوم) متساويين ف طّول. لكارو هوّا لمضلع لمنتاضم لوحيد لي لعبار ديال جميع لقنيتات ديالو دّخلانيين و لبرّانيين كلا واحد فيهوم كيساوي 90 درجة، و لي لاقطار ديالو كاملين متساويين. تعريفات و تقابولات. اي مضلع محدب كيكون كارو يلا و غير يلا وحدة من هاد لعيبارات كانو صحاح: مزايا. لكارو هوّا حالة خاصة ديال لعوينة، ديال لكايت (مضلع ضلوعو لمتحاديين جوج ب جوج متساويين ف طّول، ؤ لاقطار ديالو متعامدين)، ديال لموستطيل، ديال بوضلوع متوازيين، و ديال بوربع ضلوع لي كيتسمّا تا "طيطراڭون". داكشي علاش فيه جميع لمزايا ديالهوم ؤ كتر: عبارات. لحياطة ؤلا لموحيط formula_2 ديال كارو طول ضلعو كيساوي formula_3 كيتّحسب ب: formula_4 و لمساحة ديالو formula_5: formula_6 لمصاوبة. لكارو كيتّعتابر مضلع مصاوباوي () حيت يقدر يتصاوب ب ميسطارة و بركار.
ويليام هنري هاريسون

ويليام هنري هاريسون (بلينݣليزية: William Henry Harrison)، (تولد ف 9 فبراير 1773 ف ڤيرجينيا - مات ف 4 ابريل 1841 ف واشينطون) كان عسكري و ديپلوماسي و سياسي ميريكاني. كان هو الرئيس التاسع ديال لميريكان. هو الرئيس اللي حكم لبلاد لاقل وقت ڭاع (41 يوم ف 1841)، حيت مات شويا من بعد ما بدا يحكم، وهو اول واحد ف التاريخ د لميريكان اللي مات و هو باقي رئيس. هاريسون كان عسكري معروف ف لميريكان و كان عندو لڭراد ديال جينيرال. شارك ف بزاف د لحروب ضد لهنود لاصليين د لبلاد، و ربحهم بزاف د لمرات، و هادشي اللي خلّا لميريكان تتوسع كتر ف وقتو. حياتو. بّات ويليام هنري هاريسون، بينجامين هاريسون لخامس، كان من الناس اللي سيناو على لورقة د لمطالبة ب لاستقلال د ميريكان. مصادر. لمزاود. تقدر تزيد شوف بزاف د تّصاور و لمعلومات ديال ويليام هنري هاريسون ف ويكيميديا كومنز.
سپوتيفاي

سپوتيفاي (بلينݣليزية: Spotify) شركة سويدية ديال لاوديو، عندها اپليكاصيون ديالها ف التيليفون كيسمعو بيها الناس لموسيقا ولا لپودكاسطات. تاسسات الشركة ف 2006 و مولاها هو دانييل ايك. يقدر لواحد يسمع فابور لسپوتيفاي (تقريبا 433 مليون واحد ف لعالم كيخدّموها)، ولكن غادي يجيوه اشهارات لوسط، و لايخلص باش يسمع بلا ما يتقطعلو لاوديو (تقريبا 188 مليون واحد). سپوتيفاي تاتخلص مالين لاوديويات على حساب شحال من مرة تسمعو. لمقر لكبير د الشركة كاين ف سطوكهولم، و دخلات ف 2018 للبورصة د نيويورك.
يوسف شريبة

يوسف شريبة (مزيود ف 8 شتنبر 1995 ف لمحمدية) بيزنيسمان و مدون و مصمم مغريبي. لكاريير. شارك يوسف شريبة ف پروجيات معا بزاف د لمصممين و لماركات لعالمية، بحال روميو كوتير، ذ رويال پاريس، ؤ كان سفير ديال عاداد د لماركات لخرين بحال ؤليڤ لوكس، ؤ ويلي طوماس. قاد واحد مجموعة د لفيلترات د تّصاور على شكل كمامات، نشرهوم ف انسطاݣرام باش يشجع الناس باش يلبسو لكمامات ف لفترة ديال جّايحة د كوڤيد 19. واحد من هاد لفيلترات كان مصاوب ب ضّراپو د لمغريب، ؤ نتاشر عند بزاف د لخدايميا ف انسطاݣرام ملي خدّموه فنانين بحال اسماء لمنور و حاتم عمور. قاد تا فيلتر ب ضراپوات ديال بزاف د لبلدان خرين بحال لبنان و مصر و فلسطين، ؤ تا ب لوان فرقة رّجاء لبيضاوي. فيلتر اخور ديالو "باربي فريكس فيلتر" تّستعمل من عند 800 مليون خدايمي ف انسطاݣرام. كان يوسف شريبة تا من بين لموساعدين ف فيلم لميريكاني لي خرج ف 2020.
ياسين بونو

ياسين بونو (تولد ف 5 ابريل 1991 ف موريال، كانادا)، هو كوايري مغريبي كيلعب حارس معا فرقة لهلال ف سعودية، و معا لمونتخاب د لمغريب د كورة. بونو تيلعب مع لمنتخب د لمغريب من 2013. شارك معاه ف 4 ديال لكيسان د افريقيا و ف جوج كيسان د لعالم. حياتو. بونو تحرك هو والديه من كندا للمغرب فاش كانت عندو ثلاثة سنين، و جا لكازا، فاش دار ثمن سنين دخلو باه لمدرسة الوداد الرياضي البيضاوي د لكورة باش يتعلم يقصر و يطاكي، ف 1999 مسيرة بونو ككوايري بدات اوفيسيالمون. بونو مع الوداد لعب ف جميع الفئات (من البراهش للكادي، لجونيور و سينيور) و مع الفرقا لولا لعب ف فينال كاس العصبة ضد الترجي، فاش تضرب المياغري و تما فاش بان و عيطات ليه اتليتيكو مدريد ف سبليون. ف لول بدا مع الفرقا الثانية و سيفطوه اعارة لريال ساراڭوزة باش يتحك ف دوزيام السيري، من بعد شد الرحيل لخيرونا اللي دوز معاهم ثلاث سنين و نجح يطلعهم، لليڭا و من تم عوتاني مشا لاشبيلية اللي هو معاهم من 2020 و ربح معاهم جوج كيسان ديال لوروپ. "التجديد اللخر ف 17 غشت 2024"
عبدلطيف هلال

عبدلطيف هلال (مزيود ف 1940ف كازا، توفّا ف 27 يناير 2022 ف نفس لمدينة) مومتيل مغريبي، من لجيل تّاني د لمسراحيين لمغاربا. لكاريير. كان عبد اللطيف هلال خدّام ف تّعليم، ولاكين خدا ستيقالتو باش يتفرغ ل لمسرح. بدا عام 1963 معا مصطفى التومي ف مسرحيات كاليݣولا، لحقيقة ماتت، مونسيرا، و غيرهوم. ف 1967، حتارف هلال لمسرح ملي لتاحق ب فرقة "مسرح الناس" لي كان اسّسها الطيب الصديقي. و ستاطع يخلق سمية ل راسو وسط سميات معروفة ف لمجال ف داك لوقت، و موراها ولّا عندو حضور دايم على خشبات لمسارح و ف تّلفازة و سّينيما.
لوريم إپسوم

لوريم اپسوم (ب لّاتينية Lorem ipsum) هوّا نص لاتيني شاد لبلاصة ؤلا "نايب"، لي ماعندوش معنى، ؤ كيتدار باش يشد لبلاصة ديال تيكست ف صفحة مطبوعة ؤلا ف صّفاحي د لويب ؤ يبيّن لفورما ؤ دّيزاين ديال صّفحة، بلا ماياتّر لمعنى ديالو على لقرارات ديال دّيزاين. هاد نّص لّاتيني هوّا ف لاصل مقطع مهرّس من كتاب ديال سّياسي ؤ لفيلسوف رّوماني كيكيرو لي عاش ف لقرن لّول ق. م ب عنوان "على نّتايج ديال لخير و شّر". هاد نّص كيكون عادةً بحال هاكا: Lorem ipsum dolor sit amet، consectetur adipiscing elit، sed do eiusmod tempor incididunt ut labore et dolore magna aliqua. Ut enim ad minim veniam، quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident، sunt in culpa qui officia deserunt mollit anim id est laborum. لمقطع لاصلي. تّيكست لاصلي جاي من لمقاطع 32 و 33 ديال لكتاب د كيكيرو، لي كيهضر فيهوم على لّدة ؤ لالم. لكلمات ؤلا طراف لكلمات لي موخودين ف لوريم اپسوم معلّمين ب لون صفر. «[32] lorem ipsum، dolor sit amet consectetur adipisci[ng] velit، sed [do] eius modi tempora inci[di]dunt، ut labore et dolore magnam aliqua Ut enim ad minima veniam، quis nostrum[d] exercitation ullam co laborios nisi ut aliquid ex ea commodi consequat [D]Quis aute i[r]ure reprehenderit، in voluptate velit esse، c illum، dolorem eum fugiat، nulla pariatur؟ [33] excepturi sint، obcaecati cupiditate non provident، sunt in culpa، qui officia deserunt mollitia animi، id est laborum»